Imtella' Mejju 2, 2021 Sewwieq ta' mutur ġie rikoverat fl-isptar wara li dalgħodu kien involut f'inċident f'Ħaż-Żebbuġ. Il-Pulizija qalet lil TVM li l-inċident seħħ għall-ħabta tas-7.30am fi Triq l-Imdina. Mill-ewwel tagħrif jirriżulta li r-raġel ta' 52 sena minn Bormla kien qed isuq il-mutur meta għal xi raġuni tilef il-kontroll u waqa'. Huwa ttieħed l-isptar Mater Dei b'ambulanza, iżda l-kundizzjoni tiegħu għadha mhux magħrufa.